RECTIFICACIÓN DA CONVOCATORIA DE VARIOS PROCESOS SELECTIVOS PARA CUBRIR PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUÍDAS NAS OFERTAS DE EMPREGO PÚBLICO DOS ANOS 2020 E 2023 QUENDA DE PROMOCION INTERNA (CPI2023N)
ADMINISTRACIÓN LOCAL — Provincial — Deputación Provincial (Persoal, oposicións, 12/12/2023)

EXPEDIENTE: 2023070962 ASUNTO: Rectificación da convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas nas ofertas de emprego público dos anos 2020 e 2023 (CPI2023N) TRÁMITE: Modificación do programa dos procesos selectivos convocados para cubrir unha praza de tradutor/a en lingua galega e dúas prazas de técnico/a medio en tradución, pola quenda de promoción interna. O deputado, en virtude das competencias delegadas pola Presidencia en materia de persoal, ditou a seguinte RESOLUCIÓN: Por Resolución Presidencial nº 2023008841 de data 23/11/2023 aprobouse a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas nas ofertas de emprego público dos anos 2020 e 2023, pola quenda de promoción interna (CPI2023N) publicada no BOPPO nº 231 do día 30 de novembro de 2023. Advertido un erro na configuración das materias xerais e específicas do programa do proceso selectivo convocado para cubrir unha praza de tradutor/a en lingua galega e na distribución do programa do proceso selectivo de dúas prazas de técnico/a medio en tradución; e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, PRIMEIRO.— Rectificar o punto terceiro das bases específicas da convocatoria do proceso selectivo de tradutor/a en lingua galega, no senso que Ademais das condicións xerais sinaladas na base cuarta das xerais, as persoas aspirantes deberán reunir os seguintes requisitos: (…) Ademais das condicións xerais sinaladas na base cuarta das xerais, as persoas aspirantes deberán reunir os seguintes requisitos: (…) SEGUNDO.— Modificar a distribución dos epígrafes das materias xerais e específicas do programa da convocatoria dunha praza de tradutor/a en lingua galega, que quedan redactados do seguinte xeito: 1.— A Constitución española de 1978. Principios xerais. Dereitos e deberes fundamentais. Políticas de igualdade e contra a violencia de xénero nas Administracións Públicas. Políticas dirixidas á atención das persoas con discapacidade e/ou dependentes.2.— O acto administrativo. Concepto. Clases e elementos.3.— O procedemento administrativo. Fases do procedemento administrativo.4.— A provincia. Antecedentes, concepto e caracteres. A organización provincial. Competencias.5.— A función pública local. Concepto de persoal funcionario. Clases de persoal funcionario. A organización da función pública local. Dereitos e deberes do persoal funcionario.6.— Prevención de riscos laborais. Dereitos e obrigas. A Lei de protección de datos: principios e dereitos das persoas. Igualdade: principio de igualdade e a tutela contra a discriminación.7.— Usos e competencia lingüística do idioma galego. Institucións máis relevantes relacionadas coa lingua galega.8.— Datos básicos da lingua galega. Status legal.9.— A Ordenanza de normalización lingüística da Deputación de Pontevedra. O Servizo de Normalización Lingüística e Servizos Lingüísticos da Deputación de Pontevedra.10.— A lexislación lingüística no ámbito internacional, estatal e autonómico. Primeira parte: 1.— Orixe e historia do idioma galego. O seu nacemento. Etapas da súa evolución.2.— A lingua escrita e a lingua oral. O alfabeto galego.3.— Variación lingüística: lingua, dialecto e variedades.4.— Situación sociolingüística de Galicia. Bilingüismo e diglosia.5.— Normativización, normalización e dinamización da lingua galega.6.— Situación lingüística do Estado español. As comunidades bilingües e as súas variedades.7.— O uso do galego como lingua oficial de Galicia por parte das entidades locais.8.— O Plan xeral de normalización da lingua galega na Administración.9.— A linguaxe administrativa e o texto administrativo. Erros e calidade da redacción.10.— Os documentos administrativos: características xerais e tipoloxías. Segunda parte: 1.— A linguaxe inclusiva e o seu uso na Administración local. A Guía de comunicación inclusiva da Deputación de Pontevedra.2.— A toponimia oficial de Galicia. Os xentilicios.3.— Os elementos da comunicación. As funcións da linguaxe.4.— A palabra como signo lingüístico. Relacións semánticas.5.— Procedementos de tradución.6.— Ferramentas informáticas de tradución e de corrección.7.— Dicionarios e outros recursos aplicados á corrección e á tradución.8.— Cohesión e coherencia. Uso dos signos de puntuación 9.— Clases de palabras: substantivos, adxectivos, verbos, adverbios, pronomes, determinantes, preposicións e conxuncións.10.— A fraseoloxía na tradución directa e inversa castelán-galego. TERCEIRO— Rectificar o punto terceiro das bases específicas da convocatoria do proceso selectivo de técnico/a medio/a en tradución, no senso que Ademais das condicións xerais sinaladas na base cuarta das bases xerais, as persoas aspirantes deberán reunir os seguintes requisitos: (…) Ademais das condicións xerais sinaladas na base cuarta das bases xerais, as persoas aspirantes deberán reunir os seguintes requisitos: (…) CUARTO.— Modificar a distribución dos epígrafes das materias xerais e específicas do programa da convocatoria de dúas prazas de técnico/a medio/a en tradución, que quedan redactados do seguinte xeito: 1.— A Constitución española de 1978. Principios xerais. Dereitos e deberes fundamentais. Políticas de igualdade e contra a violencia de xénero nas administracións públicas. Políticas dirixidas á atención das persoas con discapacidade e/ou dependentes.2.— O acto administrativo. Concepto. Clases e elementos.3.— O procedemento administrativo. Fases do procedemento administrativo.4.— A provincia. Antecedentes, concepto e caracteres. A organización provincial. Competencias.5.— A función pública local. Concepto de persoal funcionario. Clases de persoal funcionario. A organización da función pública local. Dereitos e deberes do persoal funcionario.6.— Prevención de riscos laborais: Dereitos e obrigas. A Lei de protección de datos: principios e dereitos das persoas. Igualdade: principio de igualdade e a tutela contra a discriminación.7.— Sociolingüística. Convivencia do galego e do castelán. Medidas adoptadas en Galicia.8.— Normas de referencia para a tradución e a corrección.9.— Aplicacións, programas e recursos en liña para a tradución e a corrección.10.— O control de calidade na tradución. Primeira parte: 1.— Trazos característicos da linguaxe administrativa. Calidade da redacción.2.— Linguas de especialidade e os textos administrativos.3.— Técnicas de tradución directa.4.— Técnicas de tradución oblicua.5.— A revisión dos textos traducidos.6.— Dicionarios e outros recursos dispoñibles para a tradución e a corrección.7.— A corrección automática, a tradución automática e a tradución asistida por ordenador.8.— Topónimos e xentilicios. Toponimia oficial de Galicia.9.— Semántica. Significado. Sema e semema. Organización do léxico.10.— O signo lingüístico. Características. Significante e significado. Relacións semánticas. Segunda parte: 1.— Diferenzas ortográficas e ortotipográficas castelán-galego/galego-inglés.2.— Diferenzas sintácticas castelán-galego/galego-inglés.3.— Diferenzas morfolóxicas castelán-galego/galego-inglés.4.— Gramática. Clases de palabras. Substantivos, adxectivos e verbos.5.— Gramática. Clases de palabras. Pronomes, determinantes, adverbios, preposicións e conxuncións.6.— Sintaxe. Grupos sintácticos. Características fundamentais.7.— Sintaxe. A oración. Tipos.8.— Morfoloxía. Os morfemas. Procedementos de formación de palabras 9.— Lingua e variedades lingüísticas. O rexistro.10.— O proceso comunicativo. Documento asinado dixitalmente á marxe.